|  |
| --- |
| **Budapest Főváros VII. kerület Erzsébetváros Önkormányzata**  Gyuris GabriellaHumánszolgáltató Iroda vezetője |

Iktatószám:

Napirendi pont: ….

**ELŐTERJESZTÉS**

**A** Művelődési, Kulturális és Szociális Bizottság2023**.** szeptember19 **-** eirendkívüli

**ülésére**

|  |  |
| --- | --- |
| **Tárgy:** | Gólem Színház Közhasznú Egyesület közszolgáltatási szerződésen alapuló beszámolója |

**Készítette:**

Fehérvári Anita

művelődési és sport referens

**Törvényességi szempontból kifogást nem emelek:**

Dr. Nagy Erika

aljegyző

**Az előterjesztést** nyilvános ülésen kell tárgyalni**.**

**A határozatok elfogadásához egyszerű szavazattöbbség szükséges.**

**Tisztelt Bizottság!**

Erzsébetváros Önkormányzata 2019. szeptember 5-én közszolgáltatási szerződést kötött a Gólem Színház Közhasznú Egyesülettel (a továbbiakban: Egyesület) (1. sz. melléklet). A szerződés keretében az Egyesület vállalta, hogy a 1077 Budapest, Csányi u. 3. szám alatti önkormányzati tulajdonú ingatlanban zsidó előadó-művészeti központot működtet, szakmailag együttműködik az Erzsébetvárosi Zsidó Történeti Tárral, továbbá működteti az Erzsébetvárosi Zsidó Történeti Tár kóser style kávézóját a Csányi u. 5. szám alatt.

A szerződés keretében az Önkormányzat a Csányi u. 3. szám alatti ingatlant az Egyesület ingyenes használatába adta azzal, hogy az Egyesület gondoskodik a funkciónak megfelelő belső tér kialakításáról. A szerződés V. pont 5.1. pontja értelmében az Egyesület a tárgyévet követő év augusztus 31. napjáig köteles fotó dokumentációval alátámasztott beszámolót készíteni az elmúlt 1 éves időszakban megvalósított feladatokról. A szakmai beszámolót a Művelődési, Kulturális és Szociális Bizottság hagyja jóvá.

Az Egyesület elkészítette a szerződés szerinti szakmai beszámolót (2. sz. melléklet), amelyből megállapítható, hogy az évad során további felújítási munkálatok keretében befejeződött a színészöltöző és galéria kialakítása és sikerült minden nyílászáró cseréjét megoldani. 2022. szeptemberében megnyílt a Hircz Kávéház, amely kóser ételekkel várja a Színház közvetlen szomszédságában található Történeti Tár rendezvényeinek látogatóit. A beszámolóban idén is feltüntetésre került 4 új bemutató, 11 továbbjátszott és 7 befogadott előadás. Összesen 7329 néző tekintette meg előadásaikat, amelyből 72 db jegy kelt el a kerületi lakosoknak járó kedvezménnyel. 2022. szeptember 4-én évadnyitó fesztivált tartottak a zsidó kultúra európai napja alkalmából, amely eseményre az önkormányzattal együttműködve az idén is nagy erőkkel készültek.

A Gólem Stúdió ifjúsági tagozatán az elmúlt évben is beszédtechnikai és szakmai foglalkozásokat biztosítottak tehetséges gimnazisták számára heti 2-3 alkalommal. Szakmai együttműködés indult a K2 Színház tagjaiból alakult Apertúra – a Perpetuum Manufaktúra társulatával. A társulat jelenleg is részt vesz a Színház még befejezetlen tereinek felújításában, amiért cserébe előadásaival és közösségi projektjeivel megjelenési lehetőséget kap. Az Egyesület jelezte, hogy működését nagyban nehezíti az energiaköltségek és az infláció jelentős növekedése, amelyek leginkább az elérhető munkaerőt befolyásolják. Költségeik fedezésére több támogatást is elnyertek, például az NKA, a KIM, a MAZSÖK és a MAZSIHISZ pályázatán, valamint Erzsébetváros Önkormányzata is támogatatta működésüket. Az emberi erőforráshiány megoldására minden szóbajövő hazai és külföldi pályázati és egyéb támogatási lehetőséggel igyekeznek élni.

A benyújtott szakmai beszámolóban foglaltak alapján a közszolgáltatási szerződésben vállaltak a tárgyévben teljesültek.

Kérem a tisztelt Bizottságot az előterjesztés megtárgyalására és a határozati javaslat elfogadására.

**Határozati javaslat**

**Budapest Főváros VII. kerület Erzsébetváros Önkormányzata Képviselő-testülete Művelődési, Kulturális és Szociális Bizottságának …/2023. (IX.19.) határozata a Gólem Színház Közhasznú Egyesület közszolgáltatási szerződésen alapuló beszámolója**

Budapest Főváros VII. kerület Erzsébetváros Önkormányzata Képviselő-testületének Művelődési, Kulturális és Szociális Bizottsága úgy dönt, hogy elfogadja a **Gólem Színház Közhasznú Egyesület** közszolgáltatási szerződésen alapuló, **2022. szeptember 1. – 2023. augusztus 31.** közötti időszakban végzett tevékenységéről szóló szakmai beszámolót.

**Felelős**: Veres Zoltán bizottsági elnök  
**Határidő**: azonnal

Budapest, 2023. szeptember 11.

**Gyuris Gabriella**

Humánszolgáltató Iroda vezetője

Mellékletek:

1. számú melléklet: Közszolgáltatási szerződés
2. számú melléklet: Szakmai beszámoló