|  |
| --- |
| **Budapest Főváros VII. kerület Erzsébetváros Önkormányzata**  Gyuris Gabriellairodavezető |

Iktatószám:

Napirendi pont: ….

**ELŐTERJESZTÉS**

**A Művelődési, Kulturális és Szociális Bizottság 2023. szeptember 19 - ei rendkívüli ülésére**

|  |  |
| --- | --- |
| **Tárgy:** | Javaslat a tartósan betöltetlen háziorvosi praxisok betöltésére vonatkozó pályázat kiírásáról |

**Készítette:**

Szegény Ákos

irodavezető-helyettes

**Törvényességi szempontból kifogást nem emelek:**

Dr. Nagy Erika

aljegyző

**Az előterjesztést nyilvános ülésen kell tárgyalni.**

**A határozatok elfogadásához egyszerű szavazattöbbség szükséges.**

**Tisztelt Bizottság!**

Budapest Főváros VII. kerület Erzsébetváros Önkormányzata Képviselő-testületének 19/2013 (IV.30.) önkormányzati rendelete 1. mellékletében meghatározott felnőtt háziorvosi körzetek közül jelenleg négy betöltetlen körzet ellátásáról a Bischitz Johanna Integrált Humán Szolgáltató Központ gondoskodik.

A négy körzet közül a 6. és a 18. számú háziorvosi körzet tartósan betöltetlen körzetnek minősül tekintettel arra, hogy ellátásáról hat hónapot meghaladóan csak helyettesítés útján tud Önkormányzatunk gondoskodni.

Az önálló orvosi tevékenységről szóló 2000. évi II. törvény végrehajtásáról szóló 313/2011. (XII.23.) Kormányrendelet 2. § (1) bekezdése értelmében:

*„2. § (1) E rendelet alkalmazásában*

*(…)*

***b) tartósan betöltetlen háziorvosi körzet:****az a területi ellátási kötelezettséggel működő háziorvosi körzet,*

*ba) amelyben az ellátási kötelezettségnek hat hónapot meghaladóan csak helyettesítéssel tudnak eleget tenni, kivéve, ha ennek az az oka, hogy a körzetet ellátó háziorvos munkavégzésében akadályoztatva van, vagy*

***bb) amelyben – a helyettesítés kivételével – az önkormányzat az ellátás nyújtásáról legalább hat hónapig nem tud gondoskodni önálló orvosi tevékenység végzésére jogosult személlyel****;*

*(…)”*

Mindkét körzet esetében az azokat addig ellátó háziorvosok a feladat ellátási szerződésük megszűnését követő hat hónap alatt praxisjogot nem tudták elidegeníteni ezért a praxis betöltéséről továbbiakban az Önkormányzat jogosult dönteni.

A tartósan betöltetlen praxis ellátásának tartós biztosítása érdekében szükséges döntést hozni a betöltés feltételeit tartalmazó pályázati kiírás közzétételével.

Javasolom, hogy a praxis betöltésére a határozati javaslat mellékletében foglalt tartalom szerinti pályázat kiírásával kerüljön sor.

Kérem a tisztelt Bizottságot az előterjesztés megtárgyalására és a határozati javaslat elfogadására.

**HATÁROZATI JAVASLATOK**

**1.**

**Budapest Főváros VII. kerület Erzsébetváros Önkormányzata Képviselő-testülete Művelődési, Kulturális és Szociális Bizottságának …/2023. (IX.19.) határozata a 6. számú területi ellátási kötelezettséggel működő felnőtt háziorvosi praxis betöltésére vonatkozó pályázat kiírásáról**

I. Budapest Főváros VII. kerület Erzsébetváros Önkormányzata Képviselő-testülete Művelődési, Kulturális és Szociális Bizottsága úgy dönt, hogy

1. Az egészségügyi alapellátásról és körzeteinek kialakításáról szóló 19/2013. (IV.30.) önkormányzati rendelet 1. mellékletében meghatározott 6. számú területi ellátási kötelezettséggel működő tartósan betöltetlen felnőtt háziorvosi praxis betöltésére pályázatot hirdet jelen határozat 1. számú mellékletét képező tartalommal.
2. Felkéri a Polgármestert, hogy a pályázati kiírás Egészségügyi Közlönyben történő, valamint az Országos Kórházi Főigazgatóság, a Magyar Orvosi Kamara, az Önkormányzat és a Bischitz Johanna Integrált Humán Szolgáltató Központ honlapján történő megjelentetésről gondoskodjon.

**Felelős:** Niedermüller Péter polgármester

**Határidő:** 2023. szeptember 30.

**2.**

**Budapest Főváros VII. kerület Erzsébetváros Önkormányzata Képviselő-testülete Művelődési, Kulturális és Szociális Bizottságának …/2023. (IX.19.) határozata a 18. számú területi ellátási kötelezettséggel működő felnőtt háziorvosi praxis betöltésére vonatkozó pályázat kiírásáról**

I. Budapest Főváros VII. kerület Erzsébetváros Önkormányzata Képviselő-testülete Művelődési, Kulturális és Szociális Bizottsága úgy dönt, hogy

1. Az egészségügyi alapellátásról és körzeteinek kialakításáról szóló 19/2013. (IV.30.) önkormányzati rendelet 1. mellékletében meghatározott 18. számú területi ellátási kötelezettséggel működő tartósan betöltetlen felnőtt háziorvosi praxis betöltésére pályázatot hirdet jelen határozat 2. számú mellékletét képező tartalommal.

2. Felkéri a Polgármestert, hogy a pályázati kiírás Egészségügyi Közlönyben történő, valamint az Országos Kórházi Főigazgatóság, a Magyar Orvosi Kamara, az Önkormányzat és a Bischitz Johanna Integrált Humán Szolgáltató Központ honlapján történő megjelentetésről gondoskodjon.

**Felelős:** Niedermüller Péter polgármester

**Határidő:** 2023. szeptember 30.

Budapest, 2023. szeptember 11.

Gyuris Gabriella

irodavezető

Mellékletek:

Határozati javaslat mellékletei:

* 1. sz. melléklet - Pályázati felhívás a 6. sz. felnőtt háziorvosi körzet betöltésére
* 2. sz. melléklet - Pályázati felhívás a 18. sz. felnőtt háziorvosi körzet betöltésére